Document ID: 31992R1614

ΚΑΝΟΝΙΣΜΟΣ (ΕΟΚ) αριθ. 1614/92 ΤΗΣ ΕΠΙΤΡΟΠΗΣ της 24ης Ιουνίου 1992 για την τροποποίηση του κανονισμού (ΕΟΚ) αριθ. 1613/71 με τον οποίο καθορίζονται τα διορθωτικά ποσά για τις διάφορες ποιότητες ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 για την κοινή οργάνωση της αγοράς του ρυζιού (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2), και ιδίως το άρθρο 16 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1613/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2325/88 (4), ορίζει τα διορθωτικά ποσά για τις διάφορες ποιότητες ρυζιού που προσφέρονται στην παγκόσμια αγορά και την ποιότητα-τύπο για την οποία καθορίζεται η τιμή κατωφλίου-
ότι το ρύζι τύπου "με μακρείς κόκους", με προέλευση τη Νότιο Αμερική αποτελεί αντικείμενο προσφορών εδώ και αρκετό χρόνο στην παγκόσμια αγορά και ότι η ποικιλία αυτή δεν αναφέρεται στο παράρτημα του κανονισμού (ΕΟΚ) αριθ. 1613/71-
ότι, με την προοπτική του προσδιορισμού των τιμών cif, απαιτείται να καθορισθεί ένα διορθωτικό ποσό γι' αυτήν την ποιότητα που προσφέρεται λαμβάνοντας υπόψη, αφενός μεν, την κοινοτική ποιότητα-τύπο και, αφετέρου, τη διαφορά τιμών και τις διαφορές χαρακτηριστικών ανάμεσα σ' αυτήν την ποιότητα και τις ποιότητες που απαριθμούνται στο παράρτημα του κανονισμού (ΕΟΚ) αριθ. 1613/71-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΟΚ) αριθ. 1613/71, στον τύπο 12, η ποιότητα "ΗΠΑ με μακρείς κόκους" αντικαθίσταται από την ποιότητα "ΗΠΑ, Αργεντινή, Ουρουγουάη με μακρείς κόκους".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1992.

Labels: 2
17
8
3
15